
Narvas Kangelaste prospekt 21a asuva maa-ala osa 

tasuta kasutusse andmine (Narva linn, Kangelaste prospekt 17 korteriühistu)

1. ASJAOLUD JA MENETLUSE KÄIK

Narva linn, Kangelaste prospekt 17 korteriühistult, registrikood 80070061, laekus Narva Linnavalitsuse Linnamajandusametile taotlus, milles palutakse anda tasuta kasutusse Narvas Kangelaste prospekt 21a (katastritunnus 51104:003:0046, elamumaa 60%, ühiskondlike ehitiste maa 40%) kinnistul asuva maa-ala osa üldpinnaga 500,0 m2 maja elanikele parkimisplatsi rajamiseks. 
Parkimisplatsi rajamistöid korraldab Narva linn, Kangelaste prospekt 17 korteriühistu ise ja omal kulul. 
Narva linn, Kangelaste prospekt 17 korteriühistu kohustub tagama kasutusse taotletava maa-ala osa heakorra.  

Narva linn, Kangelaste prospekt 17 korteriühistu taotlust arutati Narva Linnavalitsuse linnavarakomisjoni koosolekul 13.06.2019. a (protokoll nr 7) ning otsustati:
1. Nõustuda Narva linn, Kangelaste prospekt 17 taotlusega ja soovitada Narva Linnavalitsuse Linnamajandusametil anda Narva linn, Kangelaste prospekt 17 korteriühistule, registrikood 80070061, tasuta kasutusse Kangelaste prospekt 21a, Narva (katastritunnus 51104:003:0046, elamumaa 60%, ühiskondlike ehitiste maa 40%) asuva maa-ala osa pindalaga 500 m2 parkimisplatsi rajamiseks järgmistel tingimustel:

1.1 parkimisplats peab olema laste mänguväljakust vähemalt 20 m kaugusel; 

1.2 korteriühistu tagab Narva Linnavalitsuse Linnamajandusametile ühe parkimiskoha, mis asub elamu Kangelaste pr 17 teise trepikoja vastas, et paigaldada linna kulul ohutuks uuele laste mänguplatsile ligipääsuks metallpiirde;

1.3 parkimisplats peab olema piiratud haljaspiirdega.
2. Narva Linnavalitsuse Linnamajandusametil teha komisjoni otsus teatavaks avaldajale.

3. Narva Linnavalitsuse Linnamajandusametil esitada punkti 1 otsus Narva Linnavalitsuse istungile korralduse vastuvõtmiseks pärast Narva linn, Kangelaste prospekt 17 korteriühistult esitatud tingimustega nõusoleku saamist kirjalikult.
Narva linn, Kangelaste prospekt 17 korteriühistu kinnitas kirjalikult oma nõusolekut esitatud tingimustega.
´

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 
3.  OTSUS

3.1. Anda Narva linn, Kangelaste prospekt 17 korteriühistule, registrikood 80070061, tasuta kasutusse Kangelaste prospekt 21a, Narva (katastritunnus 51104:003:0046, elamumaa 60%, ühiskondlike ehitiste maa 40%) asuva maa-ala osa pindalaga 500 m² parkimisplatsi rajamiseks järgmistel tingimustel: 

3.1.1. parkimisplats peab olema laste mänguväljakust vähemalt 20 m kaugusel; 

3.1.2. korteriühistu tagab Narva Linnavalitsuse Linnamajandusametile ühe parkimiskoha, mis asub elamu Kangelaste pr 17 teise trepikoja vastas, et paigaldada linna kulul ohutuks uuele laste mänguplatsile ligipääsuks metallpiirde;

3.1.3. parkimisplats peab olema piiratud haljaspiirdega.

3.2. Narva Linnavalitsuse Linnamajandusametil sõlmida Narva linn, Kangelaste prospekt 17 korteriühistuga punktis 3.1. nimetatud maa-ala osa tasuta kasutusleping.
4.  RAKENDUSSÄTTED

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks Narva linn, Kangelaste prospekt 17 korteriühistule. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

